Viktoria Lomasko

Viktoria Lomasko (errusieraz: Виктория Валентиновна Ломаско) (Serpukhov, Errusia, 1978ko abuztuaren 6a) artista grafiko eta ekintzaile errusiarra da.

 Biografia 
Errusiako Sobietar Errepublika Sozialista Federatiboaren parte zen Serpukhoven jaio zen, Sobietar Errepublika Sozialisten Batasunaren barruan. Hemeretzi urterekin Moskura joan zen bizitzera eta 2003an arte grafikoetan eta liburuen diseinuan  graduatu zen, Moskuko Arte Ederren Estatuko Unibertsitatean. 

 Lan ibilbidea 
Erreportaje grafikoetan espezializatu zen, eta Leningradeko Setioan, gulagean eta Armada Gorriaren garaiak errusian erabiltzen zen marrazkigintza tradizionala berreskuratu zuen. Izan ere, errusiako hainbat espetxetan boluntario gisa ibili zen eta presoei marrazketa-eskolak ematean haien estiloaren eragina jaso zuen.

Errusiako zein nazioarteko erakusketetan parte hartu du, baina bereziki ezaguna izan zen Other Russias argitaratzean. Espainian, hogeita hamar bat artistaren erakusketa kolektibo batean parte hartu zuen Sofia Erregina Museoan. Errusiako Kandinsky saria irabazi zuen 2018an, baita ingelesezko liburu itzuli eta argitaratu onenaren Pushkin House saria irabazi ere, gaztelaniaz Otras Rusias (2020, Godall Edicions) eta katalanez: Altres Russies (2020, Godall Edicions).

 Erbesteratzea 
2022ko martxoan Belgikara erbesteratu zen, Putinek Ukrainako gerran zuen politika militarrarekin zuen desadostasuna zela eta. Egun, Alemanian bizi da, Jean Jacques Rousseau bekarekin.

 Sariak eta aintzatespenak 

 2018an Errusiako Kandinsky saria.
 Ingelesezko liburu itzuli eta argitaratu onenaren Pushkin House saria.

 Erreferentziak 

 Kanpo estekak 

Kategoria:Moskuko oblasteko jendea
Kategoria:Errusiako emakumeak
Kategoria:Emakume marrazkilariak
Kategoria:Erbesteratuak